Malema sê Ramaphosa slaan glo aan vroue | Maroela Media
Julius Malema (Desember 2019) (Foto: EFF/Twitter)
EFF-leier Julius Malema het Dinsdag vir die parlement gesê dit is welbekend dat pres. Cyril Ramaphosa sy eksvrou geslaan het.
"Hy het vir Nomazizi geslaan. Sy sou by [oudpres. Jacob] Zuma daaroor kla," het Malema Dinsdag gesê met verwysing na Ramaphosa se voormalige vrou. Ramaphosa was tussen 1991 en 1993 getroud met Nomazizi Mtshotshisa.
Malema het dié stelling gemaak tydens die debat oor die 2020-staatsrede wat vanmiddag in die parlement begin het. Dít nadat 'n lid van die ANC Malema daarvan beskuldig het dat hy sy eie vrou, Mantwa, slaan. "Geslagsgeweld vind plaas by jou eie huis en EFF-lede weet daarvan," het Boy Mamabolo, ANC-LP, aan Malema gesê.
Malema het hom nie onmiddellik in die hinderlaag laat lok nie, maar nadat die leidende party sy toespraak etlike kere onderbreek het, het hy met die sak patats oor die president vorendag gekom.
"Ek het nog nie een keer my hand teen my vrou gelig nie, maar ek is vertel die president het sy voormalige vrou geslaan. Ek opper hierdie saak omdat jy nie geslagsgeweld met só 'n geskiedenis kan takel nie," het Malema gesê.
Malema het die president juis Vrydag tydens 'n persklubvergadering uitgedaag om te verklaar dat hy nog nooit 'n vrou mishandel het nie.
Natasha Mazzone, die DA se hoofsweep, het hierdie woordewisseling Dinsdag met afgryse aangehoor. "Om hierdie onderwerp vir politieke gewin te gebruik, is 'n belediging vir Suid-Afrikaanse vroue wat gebuk gaan onder mishandeling of geslagsgeweld. Ek voel fisiek siek," het sy gesê.
Cyril se doppie is geklink.
So smerig en buite orde soos net dié opgevoedes kan wees. Seker maar 'n kwessie van die pot wat die ketel vir swart uitskel…
Sal my geensins verbaas indien daar wél waarheid in die stories oor CR en JM is da t hulle hulle vrouens slaan – dis mos ;n MANS-wêreld – waar dit algemeen bekend is dat vrouens die ondankbaarste bestaan van hulle lewens voer – die vrou is letterlik die man se slaaf in alle opsigte, veral onder sekere kulture waartydens sy van dagbreek tot laataand haar heer en meester se behoeftes moet nakom, en waarvoor sy eerder 'n paar taai klappe kry instede van 'n dankie, wat staan nog af en toe 'nbietjie erkenning in enige vorm…
Nou toe nou….is ons regtig verbaas…glo nie
Ou Malema, gaan soek aandag op ander plekke nie in die Parlement nie. Jy ontwrig altyd alles orals.Wat jy oral aanvang is amper net so erg soos vrou slaan. Regte ou skoorsoeker. Hy moet leer om 'n wag voor sy mond te sit.